
VILKÅR FOR TIMEBASERT LEIE AV TERAPIBASSENGET
VED BETANIA MALVIK

Innledning 
Vilkår for kjøp av timer i terapibassenget ved Betania Malvik er regulert gjennom disse 
betingelsene. Avtalen består av disse salgsvilkårene, opplysninger gitt i bestillingsløsningen 
og utleiereglement for bruk av varmebassenget. 

Partene 
Utleier er Betania Malvik, org.nr. 953 557 088.
Leietaker er den som foretar bestillingen. 

Bestilling 
Bestilling av tid i terapibassenget gjøres via utleieportalen GIBBS. 

Pris 
De til enhver tid gjeldende priser som fremkommer i utleieportalen GIBBS.

Betaling 
Betaling skjer via utleieportalen GIBBS i form av betaling med kortbetaling eller Vipps.

Levering 
Tjenesten leveres på booket tidspunkt. Mulighet for å booke er fra dags dato og 3 mnd. frem i tid. 
Tjenesten anses som levert når leietaker har møtt til bestilt time i varmebassenget. 

Angrerett/ avbestilling 
Det er ingen angrerett, men avbestillingsmulighet opptil 48 timer før avtalt time. 
Ved avbestilling mer enn 48 timer før avtalt time refunderes leieprisen. 


Ansvar
Leietaker er ansvarlig for uhell/skader som oppstår på personer og utstyr i forbindelse med aktivitet i bassenget. Se dokumentet ‘Regler for bruk av terapibassenget ved Betania Malvik’ for utfyllende informasjon.

Mangel ved varen – leietakers rettigheter og reklamasjonsfrist 
Er terapibassenget/ garderoben ikke er i tilfredsstillende stand når leietaker ankommer 
lokalene, må leietaker innen 24 timer gi utleier skriftlig beskjed om dette.  
Materielle skader som eventuelt oppstår eller oppdages under leietiden skal dokumenteres med bilde og meldes fra til firmapost@betaniamalvik.no innen 24 timer.
Eventuelle skader som oppstår under leietiden, som leietaker er ansvarlig for etterfaktureres. Dersom dette ikke skyldes leietaker eller forhold på leietakers side, kan leietaker kreve prisavslag eller kreve avtalen hevet. 

Heving av kjøp 
Dersom varmebassenget/ garderobe er i så dårlig forfatning at tjenesten ikke kan benyttes som tiltenkt, kan leietaker kreve kjøpet hevet og få pengene tilbake, under forutsetning av bildedokumentasjon, jfr. ovenstående punkt.

Konfliktløsning 
Klager rettes til utleier innen snarlig tid. Tvister som oppstår i forbindelse med avtalen skal søkes løst gjennom forhandlinger mellom partene. Dersom partene ikke kommer til enighet, kan hver av partene bringe tvisten inn for Forbrukertilsynet. Dersom meklingen ikke fører frem kan saken tas videre til forbrukerklageutvalget. Avtalen er underlagt norsk rett.

